Skubioji kontracepcija
Skubioji kontracepcija (angl. morning after pill; „kito ryto tabletė“) – kontracepcijos priemonė vartojama kai po nesaugios lytinės sueities siekiama apsisaugoti nuo nepageidaujamo nėštumo. Dviejų tablečių sudėtis ir veikimas panašus į kontraceptinių tablečių. Vartojama iki 3 arba 5 parų po nesaugaus lytinio akto. Jų veiksmingumas didžiausias nepraėjus parai po akto, antra tabletė suvartojama dar po 12 valandų. Amerikos Maisto ir vaistų administracija nurodo, kad jų efektyvumas siekia nuo 75 % iki 90 %. Kaip skubioji kontracepcija gali būti naudojama ir gimdos spiralė.